Diari Oficial de la Generalitat Valenciana


Sumari del DOGV 4698, del 24-02-2004 (2004/1849)

DECRET 28/2004, del Consell de la Generalitat, pel qual s'establix l'estructura organitzativa definitiva per a l'exercici de les funcions de l'extingida Agència Valenciana de Ciència i Tecnologia.
----------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2004/02/20/28/dof/vci/html**

### Dades del document

Número de DOGV
:   4698

Data del DOGV
:   24-02-2004

Secció del DOGV
:   I. DISPOSICIONS GENERALS

Número del document
:   2004/1849


Data del document
:   20-02-2004

Organisme emissor
:   Conselleria d'Indústria, Comerç i Turisme

Tipus de document
:   Decret

Anàlisi jurídica

 Descriptors 

:   * reglament intern
    * política d'investigació
    * tecnologia
    * organització administrativa
    * legislació
    * investigació científica

DECRET 28/2004, del Consell de la Generalitat, pel qual s'establix l'estructura organitzativa definitiva per a l'exercici de les funcions de l'extingida Agència Valenciana de Ciència i Tecnologia. [2004/X1849]
  
Pel Decret 7/2003, de 21 de juny, del president de la Generalitat, es van assignar a la Conselleria d'Indústria, Comerç i Turisme les competències, entre altres, en matèria d'investigació i innovació.
  
Així mateix, i com a conseqüència de la nova estructura del Consell de la Generalitat, este, mitjançant el Decret 79/2003, de 27 de juny, va crear la Comissió Delegada del Consell per a la Investigació i Innovació Tecnològica.
  
La Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat, suprimix l'Agència Valenciana de Ciència i Tecnologia i autoritza el Consell de la Generalitat perquè dicte les disposicions necessàries per a la integració de les funcions, mitjans personals, materials i recursos de l'esmentada Agència en l'estructura administrativa o institucional dependent del Consell de la Generalitat.
  
En virtut del que s'ha exposat, de conformitat amb el que s'establix en l'article 69 de la Llei de Govern Valencià, a proposta del conseller d'Indústria, Comerç i Turisme, i després de la deliberació del Consell de la Generalitat, en la reunió del dia 20 de febrer de 2004,
  
DECRETE
  
Article 1
  
Correspon a la Comissió Delegada del Consell per a la Investigació i Innovació Tecnològica establir les línies estratègiques de les polítiques d'investigació, desenrotllament i innovació tecnològica, i la més alta coordinació en l'execució de les esmentades actuacions.
  
Article 2
  
1. Correspon a la Conselleria d'Indústria, Comerç i Turisme l'exercici de les funcions atribuïdes a la Secretaria del Pla Valencià d'Investigació Científica, Desenrotllament Tecnològic i Innovació per la Llei 7/1997, de 9 de desembre, de la Generalitat, de Foment i Coordinació de la Investigació Científica i del Desenrotllament Tecnològic de la Comunitat Valenciana.
  
2. Així mateix, li correspondrà la planificació i programació de la política del Consell de la Generalitat en I+D+I, i també la coordinació i seguiment de les activitats I+D+I d'altres departaments, instituts, etc., de conformitat amb les competències assignades en la matèria pel Decret 7/2003, de 21 de juny, del president de la Generalitat.
  
Article 3
  
Les altres funcions relatives a la cooperació, promoció, formació, etc., en matèria d'I+D+I, correspondrà a cada departament o ens públic de la Generalitat, d'acord amb les competències que els hagueren sigut assignades.
  
DISPOSICIONS ADDICIONALS
  
Primera
  
La Conselleria d'Economia, Hisenda i Ocupació portarà a terme les actuacions que, si és procedent, siguen necessàries per a dotar els departaments afectats dels crèdits adequats per al funcionament del que s'ha disposat en el present decret.
  
Segona
  
El personal de l'extingida Agència Valenciana de Ciència i Tecnologia que passen a integrar-se en la nova estructura, conservaran la totalitat dels drets que tingueren reconeguts, inclosa l'antiguitat.
  
Tercera
  
La Conselleria de Justícia i Administracions Públiques introduirà en les corresponents relacions de llocs de treball les modificacions que se'n deriven del que s'ha establit en este decret.
  
DISPOSICIÓ DEROGATÒRIA
  
A l'entrada en vigor del present decret quedarà derogat el Decret 43/2003, de 13 de maig, del Consell de la Generalitat, modificat pel Decret 130/2003, d'11 de juliol, del Reglament d'Organització i Funcionament de l'Agència Valenciana de Ciència i Tecnologia, i també qualsevol altra norma d'igual o inferior rang que s'opose al que s'ha establit en este decret.
  
DISPOSICIÓ FINAL
  
El present decret entrarà en vigor l'endemà de la publicació en el Diari Oficial de la Generalitat Valenciana.
  
València, 20 de febrer de 2004
  
El president de la Generalitat,
  
FRANCISCO CAMPS ORTIZ
  
El conseller d'Indústria, Comerç i Turisme,


Còpia Permalink ELI